
HENRIK LUOMA-MIELTYN SUKUSEURAN HALLITUKSEN KOKOUS
	Kausi 2025-2027, kokous nro 4
Paikka:	Teams-nettikokous
Aika:	pe 25.4.2025 klo 18.00-21.00

Läsnä:	Matti Korpiaho, puheenjohtaja
	Riikka Kalmi
	Kalevi Kortesmaa
	Markku Kortesmaa, sihteeri
	Seppo Luhtasaari
Airi Puhilas
Jaana Puskala
	Arja-Leena Rajala ja Jaakko
	Pentti Rinta-Loppi
Erkki Trompari

Pöytäkirja

1. Kokouksen avaus

Puheenjohtaja avasi kokouksen klo 18.05.
Todettiin kokous lailliseksi ja päätösvaltaiseksi.

2. Edellisen kokouksen pöytäkirjan tarkastus ja hyväksyminen

Tarkastettiin ja hyväksyttiin edellisen kokouksen pöytäkirja 22.3.2025.

3. Pankkitilin tiedonsaantioikeus

Päätettiin antaa Markku Kortesmaalle (060456-xxxx) tiedonsaantioikeus Henrik Luoma-Mielty sukuseura ry:n Lakeuden Osuuspankin pankkitilille FI88 4727 5020 0048 11 tiliotteiden ja tilitapahtumien noutamista varten.

Tämä pykälä tarkastettiin ja hyväksyttiin heti kokouksessa.

4. Kirjan julkaisun valmisteluprosessi

Jatkettiin valmisteluja. Jaana on ajanut alustavan version tauluista oikolukua varten. 
Kartoitettiin vastuunkantajia ja tehtäviä. Toimista on erillinen tehtäväkaavake.

· kirjojen hinnoittelu (e-kirja, muut kirjat). Päätettiin, että e-kirjan hinta on 25 € kolmen vuoden lisenssillä ja 35 € jatkuvana, näistä molemmista myönnetään jäsenalennus 10 €.
· e-kirjan taulujen oikoluku. Nyt Matti ja Tuula ovat aloittaneet ja urakoivat taulut 1-2000. Ei ole vielä jaettu muille: Riikalle taulut 2001-4000 ja Airille 4001- loput. Markku laittaa jakolinkin serverimme OwnCloud-ohjelman kautta.
· e-kirjan tietosuoja. Päätettiin, että uutena rajauksena on, että perheen v. 1935 jälkeen syntyneet lapset ovat tauluissa ilman syntymäaikaa, siis pelkkä nimi.
5. Sukujuhla 2025

Jatkettiin valmisteluja:
· Rovasti ja TT Aino Vesti (o.s. Kallio) on lupautunut pitämään hartauden sukujuhlassa. Päätettiin, että Matti kysyy häntä myös vuosikokouksen puheenjohtajaksi.
· Framin keittiö (Food&Co) tarkensi ruokatarjousta kakkukahveilla. Kokonaishinta on nyt 26 €. Päätettiin, että osallistumismaksu on 32 €, arviona n. 200 osallistujaa.
· Käytiin läpi ohjelman valmisteluja laaditun taulukon mukaisesti. Osa ohjelmasta ja ohjelmavastuista on jo alustavasti sovittu. Täydennettiin taulukkoa.
· Täydennettiin juhlavalmistelujen tehtävätaulukkoa (liite)
· Luonnosteltiin sukujuhlan kutsukirjettä edellisen juhlan perusteella. Postitus hoidetaan kesäkuun alkupäivinä.
· Kirjeiden postitus: kuinka monta paperikutsua tarvitaan? Rekisterissä on 1140 sähköpostiosoitetta ja n. 1800 kirjeosoitetta. Jaakko kyselee hinnat Postilta.

6. Esitys kunniajäsenistä

Päätettiin, että käynnistetään kunniakirjan suunnittelu. Kunniakirja ojennettaisiin sukujuhlassa. Valmistetaan kunniakirja värillisenä tulosteena erikoispaperille. Riikka tekee luonnoksen. Markku lähettää hänelle alkuperäisen logon.

7. Nettisivujen päivitystilanne ja mahdolliset hankintatarpeet

Päätettiin, että HLM sukuseuran yhteystiedot laitetaan näkyviin verkkosivuille. Yhdistyksen sähköpostiosoitteita on avattuna nyt: info@luomamieltynsuku.fi, puheenjohtaja@luomamieltynsuku.fi, sihteeri@luomamieltynsuku.fi, wpadmin@luomamieltynsuku.fi . Päätettiin, että Jaanaa varten avataan osoite sukutiedot@luomamieltynsuku.fi.

8. Verkkokauppaan monikielisyys

Polylang for WooCommerce:n avulla voi luoda WordPressiin liitettyyn verkkokauppaan monikieliset toiminnot: tuotetiedot usealla kielellä, kategoriat, parametrit, toimitusluokat, kuvat, varastot jne. Tuotteet voi monistaa eri kielille yhdellä klikkauksella. Sähköpostit lähetetään asiakkaille heidän omalla kielellään.

Hinnoittelu: Polylang for WooCommerce - 1 site: 99.00 €, VAT: 25.25 €, Total: 124.25 €. Tämä laajennus oikeuttaa vuosilisenssiin tuelle ja päivityksille. Päätettiin ostaa ohjelma ja ottaa se käyttöön. Venla Valkama on aloittanut englanninkieliset käännökset. Tarvitaan joku vielä tekemään ruotsinkieliset käännökset.

9. DNA-tulokset ja testaus

Juhani Aittomäki on testituloksissa edelleen lähin osuma Henrik Luoma-Mieltylle. Hänen salasanansa on hukkunut eikä sähköposti toimi. Jaana on saanut asiakastuesta uuden salasanan.

10. Tiedotusasioita

· Tulevaisuustyöryhmän kokouksen terveisiä
· Toiminnantarkastusaineisto on valmiina lähetettäväksi tarkastajille sähköisenä

11. Muita mahdollisia asioita

· Sukukirjan Osa 1 julkaisu e-kirjana. Päätettiin, että työstetään vasta esim. joulumyyntiin.
· T-paita HLM-logolla voidaan valmistaa samassa talossa kuin pinssit. Päätettiin, että edetään selvittelyissä. Markku laittaa jakeluun linkin sivustolle.
· Markku on löytänyt vapaasti jaettavan, suomenkielisen kirjapito-ohjelman, jolla voi käsitellä tiliotteet sähköisenä suoraan kirjanpitoon tiliöitäväksi.
· Tutustumiskäynnit suvun paikoille sukujuhlapäivän illalle tai sunnuntaiaamulle. Riikka ja Airi organisoivat Isossakyrössä.

12. Seuraava kokous

Seuraava kokous on ke 21.5.2025 klo 18 Teams-nettikokouksena.

13. Kokouksen päättäminen

Puheenjohtaja päätti kokouksen klo 21.25



	__________________________		_________________________
	Matti Korpiaho			Markku Kortesmaa
puheenjohtaja			sihteeri

